**BRĪVO DARBA VIETU REĢISTRĒŠANA UN**

**DARBINIEKU ATLASE**

Darba devējs reģistrē brīvās darba vietas Nodarbinātības valsts aģentūrā. Brīvo darba vietu var reģistrēt aģentūras filiālēs personīgi, telefoniski vai elektroniski CV/Vakanču portālā. Lai iegūtu informāciju par aģentūrā reģistrēto brīvo darba vietu aktualitāti, aģentūras filiāles ne retāk kā reizi divās nedēļās sazinās ar darba devējiem, kuri apstiprina vai noliedz brīvo darba vietas aktualitāti.

Darba devējs var izvēlēties brīvās darba vietas veidu:

•**atklātā brīvā darba vieta,** ja darba devējs atļauj pretendentam tieši sazināties ar sevi un piekrīt brīvās darba vietas publiskošanai;

•**daļēji slēgtā brīvā darba vieta**, ja darba devējs vēlas sazināties ar pretendentu, izmantojot aģentūras starpniecību, un piekrīt informācijas publiskošanai;

•**slēgtā vakance**, ja darba devējs vēlas saņemt aģentūras palīdzību pretendentu atlasē, bet nepiekrīt informācijas par brīvo darba vietu publiskošanai.

Aģentūras darbinieki veic darbinieku atlasi no bezdarbnieku un darba meklētāja vidus pēc darba devēja pieprasījuma divējādi:

•aģentūras darbinieki izvēlas piemērotāko darbinieku (-us) un nosūta pie darba devēja, kurš pieņem lēmumu par bezdarbnieka (-u) pieņemšanu darbā;

•vispirms no bezdarbnieku vidus aģentūras darbinieki atlasa darba devēja pieteiktajām vakancēm piemērotāko pretendentu (-us). Pēc tam tiek organizēta darba devēja un bezdarbnieka (-u) tikšanās, un notiek nākamais atlases posms.